Document ID: /roh_data/filtered/fineweb-2-filterrobots_roh.jsonl.gz/63414

Tar la cursa da stil liber sur 34 kilometers a Meråker en la Norvegia è Dario Cologna vegnì 6avel, Roman Furger è sa tschentà sin plaz 8. Quai è ses meglier resultat en ina cursa singula da la cuppa mundiala. En il classament general dal Ski Tour èn Cologna e Furger uss sin plaz 8 ed 11.
Gudagnà ha il Russ Alexander Bolschunow e quai cun in avantatg da 51,7 secundas sin il Norvegiais Johannes Høsflot Klæbo. Cumplettà il podest ha cun Emil Iversen in ulteriur Norvegiais.
Johaug dominescha tar las dunnas
Tar las dunnas ha la Norvegiaisa Therese Johaug festivà sia 8avla victoria en seria en ina cursa da distanza. Il podest cumplettamain norvegias han cumplettà Ingvild Flugstad Østberg e Heidi Weng.
La Svizra Nadine Fähndrich ha sco 35avla manchentà cleramain in top-plaz. Ella ha pers bunamain 7 minutas sin la victura Johaug. Laurien van der Graaf ha terminà la cursa sin plaz 47.
RTR novitads 16:00